།ཆོས་རྗེ་དྭགས་པོ་ལྷ་རྗེའི་གསུང་། སྙིང་པོ་དོན་གྱི་
གདམས་པ་ཕྱག་རྒྱ་ཆེན་པོའི་འབུམ་ཏིག་
བཞུགས་སོ། །
ན་མོ་གུ་རུ། རྗེ་འགྲོ་བའི་མགོན་པོ་ཐུགས་རྗེ་ཅན། །ཆོས་ཕྱག་རྒྱ་ཆེ་ལ་
མངའ་བརྙེས་པ། །འོད་གསལ་གྱི་ངང་ལ་རྒྱུན་ཆད་མེད། །རྗེ་སྙི་སྒོམ་དེ་ལ་ཕྱག་
འཚལ་ལོ། །བླ་མ་ཆོས་སྐུ་རྡོ་རྗེའི་ཐུགས། །འོད་གསལ་གཉུག་མ་དེ་ལ་འདུད། །
སྐལ་ལྡན་ཕྱི་རབས་དོན་ཚད་དུ། །རང་སེམས་རྩ་བའི་མན་ངག་བྲི། །རང་སེམས་
གཉུག་མ་ངོ་སྤྲོད་ཅིང་། །རིག་པ་ངོས་འཛིན་མན་ངག་འདི། །སྐལ་ལྡན་ཤེས་རབ་
བྱང་ཆུབ་ལ། །རྟོགས་ལྡན་བླ་མ་སྙི་སྒོམ་གསུང་། །དེ་ནས་བརྒྱད་ནས་བདག་དང་
འཕྲད། །མན་ངག་བླ་མའི་གསུང་བཞིན་དུ། །སློབ་མའི་སེམས་ཀྱི་གནས་བཙལ་
བ། །རིག་པ་གནད་དུ་གདབ་པར་བྱ། །མ་ཐེབས་བར་དུ་སྐྱོར་གྱིན་གདབ། །
ད་ལྟ་ངའི་ཁལ་ཆོས་ཉན་པའི་ཤེས་པ། མ་ཡེངས་པར་སེང་ངེ་བ་རིག་པ་
གསལ་ལ་མ་འགགས་པ་འདི་ཆོས་སྐུ་ཡིན། འདི་ནས་ལངས་ནས་འགྲོ་བའི་དུས་
དང་། དེ་ནས་ མ་ ཚད་ དུ་ངལ་ བསོ་བའི་དུས་དང་། དེ་ནས་ཕུག་ པཪ་ མལ་ དུ་
འདུག་ཙ་ན་ཡང་དེ་རང་ཡིན་ནོ་གསུངས། ད་ཁྱོད་འཆི་ཡང་འདི་དང་མི་འབྲལ་ལ།
ན་ཡང་འདི་དང་མི་འབྲལ། གཉིད་ ལོག་ཀྱང་འདི་དང་མི་འབྲལ་ ལོ་གསུངས།
གཉུག་མ་མཛུག་ཚུགས་སུ་བསྟན་ཅིང་ངོ་སྤྲད་པ་དང་། རིག་པ་ངོས་འཛིན་པའི་
མན་ངག །རང་སེམས་ཕྱག་རྒྱ་ཆེན་པོ་རང་ཆས་སུ་འཆར་བའི་གདམས་པ། བླ་མ་
276-295

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ།
ལྷ་རྗེ་སྙི་སྒོམ་གྱི་མན་ངག་གོ །
རིག་པ་ངོས་འཛིན་ངོ་སྤྲོད་ཕྱག་ཆེན་ཡིན། །རྟོགས་པ་ངོས་འཛིན་ངོ་སྤྲོད་
སྐྱེས་ སྦྱོར་ ཡིན། ། །ཞི་ གནས་ ངོས་ འཛིན་ ངོ་ སྤྲོད་ ཐབས་ ལམ་ ཡིན། ། །ཞི་གནས་
བཟང་ཡང་འཆི་ཁར་འབྲལ། །བར་ཆད་དུ་བྱུང་ན་སྒོམ་དང་འབྲལ། །དེ་ལ་ངོ་
སྤྲོད་ལོགས་ནས་སྟོན། །ངོ་བོ་མཐོང་བའི་སྒོམ་ ལ་ འཆོར་འབྲལ་མེད། །ངོ་བོ་
མཐོང་ནས་ཐར་པ་ཐོབ། །ཞི་གནས་རྐྱང་པ་འཁོར་བའི་རྒྱུ། །སྒོམ་ཇི་ལྟར་བཟང་
ཡང་རུང་། ཅི་ཙམ་བསྒོམས་ཀྱང་རུང་སྟེ། ངོ་བོ་མ་མཐོང་ན། བསྒོམས་ཚད་གོལ་
སར་འགྲོ་བ་ལས། ཐར་པ་ཐོབ་མི་སྲིད་པ་ཡིན་གསུངས་སོ། །གཉུག་མའི་ངོ་སྤྲོད་
ཀྱི་གདམས་ངག་བླ་མའི་ཞལ་ནས་གདམས་སོ། །
ལྷན་ཅིག་སྐྱེས་པ་ནི་ཐ་མལ་གྱི་ཤེས་པ་ཡིན། དེ་མ་བཅོས་པ་ཡིན། དེ་
གཉུག་མ་ ཡིན། དེ་ཆོས་སྐུ་ཡིན། དེ་སངས་རྒྱས་ཡིན། དེ་ངོ་ཤེས་པར་བྱེད་པ་
ཡིན། ཐ་མལ་གྱི་ཤེས་པ་རང་གར་བཞག་པས། ཕྱི་ནང་གི་གཡེང་བས་མི་གནོད་
པ་ཡིན་ནོ། །ཞེས་གསུངས་སོ།།
།།
ན་མོ་གུ་རུ། ཆོས་ཀུན་རྩ་བ་རང་སེམས་གཉུག་མ་སྟེ། །རང་བྱུང་ལྷན་ཅིག་
སྐྱེས་བ་དེ་ལ་འདུད། །ཐུན་མོང་མ་ཡིན་ཕྱག་རྒྱ་ཆེན་པོའི་དོན། །སྐལ་ལྡན་ཐར་
པའི་འབྲས་བུ་བསྒྲུབ་ཕྱིར་བྲི། །དང་པོ་རང་སེམས་གཉུག་མ་གཏན་ལ་དབབ། །
བར་དུ་རང་སེམས་གཉུག་མ་ངོས་བཟུང་ཞིང་། །ཐ་མ་རང་སེམས་གཉུག་མར་
ཐག་བཅད་དོ། །རང་སེམས་ལྷན་ཅིག་སྐྱེས་པ་ཆོས་སྐུ་དངོས། །སྣང་བ་ལྷན་ཅིག་
སྐྱེས་པ་ཆོས་སྐུའི་འོད། །རྣམ་རྟོག་ལྷན་ཅིག་སྐྱེས་པ་ཆོས་སྐུའི་རླབས། །དབྱེར་
མེད་ལྷན་ཅིག་སྐྱེས་པ་ཆོས་སྐུའི་དོན། །བླ་མའི་གདམས་པས་རིག་པ་ངོས་བཟུང་
276-296

སྙིང་པོ་དོན་གྱི་གདམས་པ་ཕྱག་རྒྱ་ཆེན་པོའི་འབུམ་ཏིག
ཞིང་། །དུས་གསུམ་དག་ཏུ་འགྱུར་བ་མེད་པར་བསྟན། །གནས་སྐབས་གསུམ་དུ་
འཚོར་འཕྲལ་མེད་པར་བསྟན། །རྩེ་གཅིག་རྣལ་འབྱོར་རྒྱུན་དུ་གོམས་བྱས་ན། །
རྣལ་འབྱོར་རྣམ་བཞི་རིམ་གྱིས་རྫོགས་པར་འགྱུར། །དྲན་རྟོག་མྱོང་ཚོར་མ་ལུས་
།གང་ལྟར་
ཐམས་ཅད་ཀུན། །ཆོས་སྐུ་སེམས་ལས་མ་གཏོགས་གཞན་མེད་པས།
སོང་ཡང་རང་སེམས་ཆོས་སྐུ་དང༌། །དེ་ལྟར་ལྟ་བ་ཐག་ཆོས་རྣལ་འབྱོར་ཡིན། །
རང་སེམས་གཏན་ལ་ཕབ་ཅིང་ངོས་བཟུང་ཐག་བཅོད་པའི། །ངེས་དོན་འབྲས་བུ་
ཕྱག་རྒྱ་ཆེན་པོའི་སྐོར། །རང་སེམས་གཉུག་མའི་དོན་འདི་ངེས་པར་རྟོགས་གྱུར་
ན། །གྲོལ་བའི་འབྲས་བུ་འདི་ལས་ཡོད་མ་ཡིན། ཕྱག་རྒྱ་ཆེན་པོའི་དོན་གྱི་ཕྱི་མོ། །
བནྡེ་པྲ་ཛྙཱ་བོ་དྷི་ཡིས། །ཉམས་དང་རྟོགས་པའི་བློ་ཡིས་བྲིས། །འགལ་འཁྲུལ་དམ་
པས་བཟོད་པར་གསོལ།།
།།
ན་ མོ་ གུ་ རུ། ཆོས་ སྐུའི་ རང་ བཞིན་འོད་ གསལ་ རིན་ པོ་ ཆེ། །རང་བྱུང་
གཉུག་མའི་ལྟ་སྒོམ་དེ་ལ་འདུད། །སེམས་ཅན་མ་རིག་མུན་པས་བཅིངས་པ་ལས། །
གྲོལ་བྱེད་རིན་ཆེན་བདུད་རྩིའི་མན་ངག་བྲི། །སྤྱིར་ན་འཁོར་བའི་སེམས་ཅན་
ཐམས་ཅད་ལ། །སངས་རྒྱས་ཡེ་ནས་རང་ཆས་སུ་ཡོད་ཀྱང་། །མཚོན་བྱེད་བླ་མའི་
མན་ངག་བདུད་ རྩི་ ཡིས། །མ་ མཚོན་བར་དུ་རྟོགས་ ཤིང་ གྲོལ་མི་སྲིད། །བརྡ་
གཅིག །དོན་གཅིག །ཚིག་གཅིག །གྲོལ་དུས་གཅིག །འབྲས་བུའི་དུས་ གཅིག་
གོ །ཡིན་ ལུགས། འཆར་ ལུགས། རྟོགས་ ལུགས་ སོ། །ཡིན་ པ་ ཆུ། འཆར་ བ་
རླབས། རྟོགས་པ་ཡེ་ཤེས་སོ། །ཡུལ་སྣང་སྟོང་། ལུས་བདེ་སྟོང་། སེམས་གསལ་
སྟོང་ངོ་། །སྣང་བ་རང་གྲོལ། ཤེས་པ་རང་གྲོལ། གཉིས་མེད་རང་གྲོལ་ལོ། །བརྡ་
གཅིག་དེ་ནི་གང་ཞེ་ན། རང་གི་མིང་ནས་འབོད་པ་ཐོས་ནས་བརྡའོ། །དོན་གཅིག་
276-297

མེས་བོའི་ཤུལ་བཞག་ལས།· སྒམ་པོའི་གདན་རབས་རིམ་བྱོན་གྱི་གསུང་འབུམ།
དེ་ནི་གང་ཞེ་ན། ཕྱི་མ་འབོད་དུ་རེ་བ་ལ་སེམས་མ་ཡེངས་པར་སིང་ངེ་ཉན་པ་དེ་
དོན་ནོ། །ཚིག་གཅིག་དེ་ནི་གང་ཞེ་ན། མི་བསམ་རང་གང་བཞག་པ་སིང་ངེ་བའོ། །
གྲོལ་དུས་གཅིག་ནི་གང་ཞེ་ན། རང་སེམས་ཆོས་སྐུར་སིང་གིས་རྟོགས་ནས་གྲོལ་
བའོ། །དེ་ ཡང་། རབ་ཚེ་ འདི་ ལ་ གྲོལ་ ཏེ། ཚེ་ གཅིག་ ལུས་ གཅིག་པའོ། །འབྲིང་
བར་དོར་གྲོལ། ། ཐ་མའང་སྐྱེ་བ་ཕྱི་མ་ལ་གྲོལ་ཞེས་གསུངས་སོ། །འབྲས་བུའི་
དུས་གཅིག་གང་ཞེ་ན། རང་སེམས་ཆོས་སྐུར་སིང་གིས་རྟོགས་ནས། བསྒོམ་པའི་
རྩོལ་བ་ཅུང་ཟད་ཙམ་ཡང་བྱ་མི་དགོས་པར། བསྒོམ་དུ་མེད་པ་ཆུ་བོ་རྒྱུན་གྱིས་
རྣལ་འབྱོར་དུ་གྱུར་པའོ། །ཇི་སྲིད་བསྒོམ་པའི་རྩོལ་བ་བྱར་ཡོད་ཀྱི་བར་དང་། མ་
ཡེངས་པར་བསྒོམ་དུ་ཡོད་ཀྱི་བར་དུ་ལམ་ཡིན་ནོ། །སངས་རྒྱས་སྙིང་པོ་རང་གི་
སེམས་ཉིད་ལ། །ཆོས་ཀྱི་སྙིང་པོ་བླ་མའི་མན་ངག་ཅེས། །དེ་ཕྱིར་ བླ་མའི་མན་
ངག་བདུད་རྩི་འདི། །རབ་ཏུ་གུས་པས་སེམས་ལ་བཅང་བར་བྱ། །ངེས་དོན་སྙིང་
པོ་མན་ངག་གསང་བ་འདི། །སྐལ་ལྡན་སྦྱངས་པ་ཅན་གྱི་དཔལ་དུ་ཤོག །ཕྱག་རྒྱ་
ཆེན་པོའི་གདམས་པ་རྩ་བའི་དོན་མན་ངག་ཐབས་ཀྱི་རྒྱལ་པོ་དམ་པའོ། །རྗེ་མར་
པ་ནས་བརྒྱུད་པའོ།།
།།
ན་མོ་གུ་རུ། རང་སེམས་རིག་པ་ཆོས་ཀྱི་སྐུ། །རང་བྱུང་གཉུག་མ་དེ་ལ་
འདུད། །ཕྱག་རྒྱ་ཆེན་པོའི་གདམས་པའི་དོན། །སྐལ་ལྡན་རྣམས་ཀྱི་དོན་དུ་བྲི། །
མཚོན་ བྱེད་ སྔཪ་འབོད་པ་ཐོས་པ་དག་བརྡའི་ཆོས་དང་། མཚོན་བྱ་ཕྱི་མ་འབོད་པ་ཉན་པ་དོན་
དོན་གྱི་ ཆོས་དང་། བརྗོད་མི་བསྒོམ་པར་རང་གར་སིང་ ངེ་ བཞག་ བྱེད་ ཚིག་ གི་ ཆོས་དང༌།
གྲོལ་ བ་ ཉམས་ བཅིངས་གྲོལ་མེད་པར་ཤེས་པ་ཉམས་སོ་ཀྱི་ཆོས་དང་། རྟོགས་ པ་ འབྲས་
ཐམས་ཅད་ཆོས་སྐུར་རྟོགས་པའི་ དོན་ནོ་བུའི་ ཆོས་སོ། །ཡིན་ རང་སེམས་ཆོས་སྐུ་རྟོགས་པའི་དོན་ནོ་
276-298

སྙིང་པོ་དོན་གྱི་གདམས་པ་ཕྱག་རྒྱ་ཆེན་པོའི་འབུམ་ཏིག
པ་ཆུའི་དཔེ་དང་། འཆར་ བ་རྣམ་རྟོག་ཆོས་སྐུ་ཡིན་པའི་དོན་ནོ་རླབས་ ཀྱི་ དཔེ་དང་། རྟོག་
པ་སྣང་བ་ཐམས་ཅད་ཆོས་སྐུར་རྟོགས་པའི་དོན་ནོ་ཡེ་ཤེས་ཀྱི་དཔེའོ། །ཡུལ་སྣང་ སྟོང་ གི་ འདི་
ལ་ཕྱིའི་ཉམས་ཤེས་བྱའོ་ཉམས། ལུས་ འདི་ལ་ནང་གི་ཉམས་ཤེས་བྱའོ་བདེ་ སྟོང་ གི་ ཉམས།
སེམས་ འདི་ལ་གསང་བའི་ཉམས་ཤེས་བྱའོ་གསལ་སྟོང་ གི་ ཉམས་སོ། །སྣང་བ་ རང་ དེ་ནི་
ཕྱིའི་རྟོགས་པ་གྲོལ་གྱི་རྟོགས་པ་དོན་དང་། ཤེས་པ་རང་གྲོལ་གྱི་རྟོགས་ པ་ འདི་ནི་ནང་
གི་རྟོགས་པ་དང་། གཉིས་ སུ་ མེད་ པ་ རང་ གྲོལ་ གྱི་ རྟོགས་ འདི་ནི་གསང་བའི་རྟོགས་པའོ་
པའོ། ཆོས་ལྔ། དཔེ་གསུམ། ཉམས་གསུམ། རྟོགས་པ་གསུམ། རང་སེམས་ཕྱག་
རྒྱ་ཆེན་པོའི་ཆོས་སྐོར། ངེས་དོན་འབྲས་བུའི་ཆོས་ལ། འདི་རྣམས་ལས་ལྷག་པའི་
ཆོས་གཞན་རྙེད་རེ་སྐན། ཕྱག་རྒྱ་ཆེན་པོའི་དོན་གྱི་ཕྱི་མའོ།།
།།
ན་མོ་གུ་རུ། སེམས་རང་དུ་ངོས་བཟུང་། སེམས་རང་དུ་ངོས་ཟིན། སེམས་
རང་ དུ་ངོ་སྤྲད། སེམས་ རང་ དུ་ངོ་ཤེས། སེམས་རང་དུ་མཐོང་། སེམས་ རང་ དུ་
མྱོང༌། སེམས་རང་དུ་ཆོད། སེམས་རང་དུ་ངེས། སེམས་རང་དུ་སེམས་སྐོར་དགུ་པ་ཞེས་
བྱའོ་གྲོལ་ལོ། །དང་པོའི་ཤེས་པ་དེ་དང་གཅིག །ཐ་མལ་གྱི་ཤེས་པ་དེ་དང་གཉིས། །
ཡུལ་ ཅན་ གྱི་ ཤེས་ པ་ དེ་ དང་གསུམ། །གང་ གིས་ དེ་གསུམ་ངོ་ཤེས་ན། །རང་
སེམས་རང་གིས་མངོན་གསུམ་དུ། །ངོས་ཟིན་མཐོང་བ་ཡེ་ཤེས་སོ། །སེམས་ཉིད་
མ་བཅོས་གཉུག་མ་ཡི། །ངོ་བོ་རྣལ་མར་མཐོང་བ་ཡིན། །རྟོགས་པ་དང་བཅས་པ་
འདི་རང་། །བཀྲ་ནི་ས་ལེར་མཐོང་བ་ཡིན། །མདོར་ན་ཆོས་ཡེ་ཆ་མེད་པའི། །མི་
ནག་གི་ཤེས་པ་དེ་རང་ཡིན། །མཁས་པ་རྣམས་ཀྱི་རྟོག་དཔྱོད་དང༌། །བཅོས་མའི་
བློས་གཞིག་ཐམས་ཅད་བོར། །རིག་པ་གསལ་བའི་ངོ་བོ་དེ། །འབྲལ་མེད་ཡེངས་
མེད་རྒྱུན་ཆད་མེད། །དེ་ཡི་ངང་ལ་དྲན་རྟོག་ནི། །སྣ་ཚོགས་གང་དང་གང་བྱུང་བ། །
.
276-299

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
ཐམས་ཅད་དེ་ཡི་ངོ་བོ་ཡིན། །ཐ་མལ་ཤེས་པ་མ་ཡེངས་ན། །དྲན་རྟོག་ཐམས་
ཅད་རིག་པ་ཡིན། །དེ་ལ་སྐྱོན་དུ་བལྟ་མི་དགོས། །ཡེངས་པའི་དུས་རྟོག་པ་ཡིན་
ཏེ། །དེ་ཉིད་རང་ ལ་བལྟས་ པས་སུ། །རྟོག་པ་གཅིག་བྱུང་གཉིས་བྱུང་རྣམས། །
ཐམས་ཅད་སེམས་སུ་ཤེས་པ་ནི། །ཆུ་དང་ཆུ་ཡི་རླབས་ལྟར་འགྱུར། །དང་པོ་རིག་
པ་ངེས་པ་དང་། །དེ་ནས་སྣང་བ་ངེས་པ་དང་། །དེ་ནས་རྣམ་རྟོག་ངེས་ཙ་ན། །ཚེ་
འདི་ རང་ ལ་ གྲོལ་ བ་ཡིན། །སེམས་ཉིད་འོད་གསལ་ནམ་མཁའ་ལ། །རིག་པ་
ཆོས་སྐུའི་ཉི་མ་ཤར། །སེམས་ཉིད་ཁོ་རང་གཅིག་པུ་ལས། །གཞན་ནི་གང་ཡང་
མ་མཐོང་ན། །དེ་ཡི་སེམས་ཀྱིས་སངས་རྒྱས་མཐོང་།།
།།
ན་མོ་གུ་རུ། རང་སེམས་ཕྱག་རྒྱ་ཆེན་པོ་དེ། །རང་བཞིན་ཡེ་ནས་ཆོས་སྐུ་
ཡིན། །མཚན་ཉིད་སྣ་ཚོགས་སྣང་བ་ཡིན། །ངོ་བོ་སྐྱེ་འགག་མེད་པ་ཡིན། །ཆོས་
ཉིད་འོད་གསལ་སྟོང་པ་ཡིན། །ཉམས་མྱོང་རྒྱུད་ཆད་མེད་པ་ཡིན། །འབྲས་བུ་རེ་
དོགས་མེད་པ་ཡིན། །རྗེ་བཙུན་བླ་མ་སྙི་སྒོམ་གྱི། །གསུང་གི་བདུད་རྩིའི་ཐིགས་
པ་ཡིན།། །།
ན་མོ་གུ་རུ། རྗེ་བཙུན་བླ་མ་རིན་པོ་ཆེ། །སྐུ་གསུང་ཐུགས་ལ་གུས་པས་
འདུད། །ཕྱག་རྒྱ་ཆེན་པོ་གདམས་པའི་གླུ། །ཉམས་དང་རྟོགས་པའི་ཚུལ་དུ་བྲི། །
བལྟ་བྱ་རང་གི་སེམས་ཉིད་ལ། །ལྟ་བྱེད་རང་གི་སེམས་ཉིད་དེས། །བལྟས་པས་
རང་གི་སེམས་ཉིད་དེ། །ཐ་མལ་ཤེས་པ་ཉིད་དུ་མཐོང༌། །སེམས་ཉིད་རང་གི་རང་
བཞིན་མཐོང་། །ཡུལ་ཅན་ཤེས་པས་ཡུལ་ཅན་མཐོང་། །རིག་པ་གསལ་བའི་ངོ་
བོ་མཐོང་། །འོད་གསལ་ཆོས་སྐུའི་ངོ་བོ་མཐོང། །ཆོས་སྐུའི་རང་བཞིན་ངོ་བོར་
མཐོང་། །མཐོང་བྱ་མཐོང་བྱེད་མེད་པར་མཐོང་། །གདོད་ནས་དག་པའི་ངོ་བོ་དེ། །
276-300

སྙིང་པོ་དོན་གྱི་གདམས་པ་ཕྱག་རྒྱ་ཆེན་པོའི་འབུམ་ཏིག
འཕོ་འགྱུར་མེད་པའི་ངོ་བོར་མཐོང་། །གསལ་འགྲིབ་མེད་པའི་ངོ་བོར་མཐོང་། །
རྒྱུན་ཆད་ མེད་ པའི་ ངོ་ བོར་ མཐོང་། །རེ་དོགས་མེད་པའི་ངོ་བོར་མཐོང་།¸།རང་
སེམས་ལྷན་ཅིག་སྐྱེས་པར་མཐོང་། །གཉུག་མ་ཕྱག་རྒྱ་ཆེན་པོར་མཐོང་། །མཐོང་
གསུམ་ གྱི་ ཤེས་ པ་ མངོན་ སུམ་ མཐོང་། །ཤེས་ རབ་ ཀྱི་ མིག་ གིས་ རང་ སེམས་
མཐོང་། །བལྟ་བྱ་ལྟ་བྱེད་མེད་པར་མཐོང་། །རང་གི་སེམས་ལ་བལྟ་བ་ནི། །ཡང་
དག་ ཉིད་ ལ་ ཡང་ དག་ བལྟ། །རང་ སེམས་ རང་གིས་མཐོང་བ་ནི། །ཡང་དག་
མཐོང་ནས་རྣམ་པར་གྲོལ། །བྱ་རྩོལ་མེད་པར་གློད་ན་བདེ། །དམིགས་གཏད་
མེད་པར་གཞག་ན་གསལ། བླང་དོར་མེད་པར་སྤྱད་ན་ངེས། །སྤང་ཐོབ་མེད་པར་
རྟོགས་ ན་ གྲོལ། །རྗེ་ བཙུན་ བླ་ མ་ རིན་ པོ་ ཆེས། །ཕྱག་ རྒྱ་ ཆེན་ པོ་ འགུར་ དུ་
བཞེངས།། །།
ན་མོ་གུ་རུ། བླ་མ་སྙི་སྒོམ